Çopur Əli

Çopur Əli və ya Məşədi Rza oğlu Əli (1895, Gürcüstanın Borçalı qəzasının Aşağı Saral kəndi – 1933, Gürcüstanın Borçalı qəzasının Aşağı Saral kəndi)  - 1918-ci il erməni-gürcü müharibəsinin iştirakçısı, xalq qəhrəmanı, qaçaq.

 Həyatı 
Məşədi Rza oğlu Əli 1895-ci ildə Gürcüstanın Borçalı qəzasının Aşağı Saral kəndində anadan olmuşdur. Əslən Cənubi Azərbaycanın Təbriz və Mərənd şəhərləri arasında yerləşən Şordərə kəndindəndir.

O, 1918-ci ildə Sarvan (hazırda Marneuli rayonu) bölgəsinin Ermənistanla sərhəddə yerləşən Sadaxlı kəndində ermənilərlə baş verən döyüşlərdə göstərdiyi qəhrəmanlığa görə xalq qəhrəmanı adlandırılmışdır. 1918-ci ildə göstərdiyi xidmətlərə görə Çopur Əli dövlət ordeni ilə təltif edilmişdir. 

 Ölümü 
Qaçaq elan edilməsinin səbəbi isə onun Gürcüstanda bolşeviklərə qarşı aktiv mübarizə aparması ilə bağlıdır. O, qardaşı Vəli və Aşağı Saral kəndindən olan digər döyüşçülərlə birlikdə bolşevik hakimiyyətinə qarşı silahlı müqavimət göstərmiş və 1933-cü ildə doğulduğu Aşağı Saral kəndində NKVD tərəfindən öldürülmüşdür. Onun məzarının yeri bu günə qədər müəyyən edilməmişdir.

Yazıçı Əli Abbas 2007-ci ildə Çopur Əlinin qəhrəmanlığı haqqında “Çopur Əli” sənədli povest yazmışdır.
 İstinadlar 

Ədəbiyyat





Kateqoriya:Qaçaqlar
Kateqoriya:Qətl qurbanları